**Cofnodion Cyngor Undeb Caerfyrddin - 22/11/2021.**

**Yn bresennol:**

Becky Bush (Cadeirydd) (Llywydd Caerfyrddin) - BB

Liam Powell (Cadeirydd ar gyfer Adroddiad Maniffesto) (Llywydd Abertawe)

Anna Holland (Swyddog LHDT+ - Safle Agored) - AH

Christine Joy (Swyddog Myfyrwyr Hŷn / Cynrychiolydd Llais Myfyrwyr IMH) - CJ

Lauren Thomas (Cynrychiolydd Llais Myfyrwyr IEH) - LT

Ash Lewis (Swyddog Hunaniaeth Rhywedd) - AL

Rebecca Harrison-Everett (Swyddog Rhyddhad y Menywod) - RHE

**Staff Undeb y Myfyrwyr**

Taz Jones (Pennaeth Gwasanaethau’r Aelodaeth) - TJ

Euan Morrison (Cydlynydd Llais Myfyrwyr ac Eiriolaeth) - EM

Rebecca Crane (Cydlynydd Llais Myfyrwyr) Cofnodion RC

|  |  |  |
| --- | --- | --- |
| Agenda | Diben | Cofnodion  |
| 1. Croeso a Chyflwyniadau
 | Ddim yn berthnasol | Croesawodd BB bawb i’r cyfarfod, a chyflwynodd ei hun. Gofynnodd i bawb oedd yn bresennol i gyflwyno eu hunain a'u rôl.Esboniodd BB sut y bydd y cyngor yn rhedeg a'r ymddygiad ar gyfer y pwyllgor. |
| 1. Ymddiheuriadau
 | Gwybodaeth | Ni dderbyniwyd ymddiheuriadau.Rhoddwyd gwybod i BB y byddai LT yn hwyr yn dod i’r cyfarfod. |
| 1. Cofnodion y Cyngor Blaenorol
 | Cymeradwyaeth | Gofynnodd BB am sylwadau ar bob un o dudalennau cofnodion cyfarfod blaenorol y cyngor. Gofynnodd BB am gael pleidlais ar gofnodion y cyngor blaenorol.Canlyniad: O blaid: 4Yn erbyn: 0 Ymatal: 0Cymeradwywyd cofnodion y Cyngor blaenorol. |
| 1. Gweithredoedd y Cyngor Blaenorol
 | I’w Ystyried | Siaradodd BB am gamau gweithredu. O ran porthorion yn dod i mewn, doedd dim diweddariad gan Georgia gan fod hyn tua diwedd ei llywyddiaeth. Fodd bynnag, hysbysodd BB y Cyngor fod hyn yn rhan o'i maniffesto, ac y rhoddir sylw i’r mater yn ei diweddariad maniffesto. |
| 1. Diweddariad y Cadeirydd
 | Gwybodaeth |  Soniodd BB am gadeirio ei hunan heddiw, gan ymddiheuro am y ffaith nad yw Vanessa yma. |
| 1. Eitem Trafod - Cylch Gorchwyl

[Gweler Is-ddeddfau'r Cyngor](https://www.uwtsdunion.co.uk/bye-laws#Campus%20Student%20Council) | I’w ystyried | Gofynnodd BB i fyfyrwyr ystyried hyn ac i gysylltu os oedd ganddynt unrhyw gwestiynau. |
| 1. Eitem i’w Thrafod - Enwebu Cynrychiolwyr Cyngor yr Undeb
 | Cymeradwyaeth | Gofynnodd BB i fyfyrwyr a oeddent yn dymuno enwebu eu hunain ar gyfer Cyngor yr Undeb.Gofynnodd BB a oedd gan unrhyw un unrhyw gwestiynau ynghylch beth yw Cyngor yr Undeb / beth mae'n ei olygu i eistedd arno.Soniodd LP am y gwahaniaeth rhwng Cyngor y Campws a Chyngor yr Undeb.Cynigiodd CJ ei hun.Gofynnodd BB am bleidlais ar CJ yn mynychu'r cyngor. Canlyniad: O blaid: 3Yn erbyn: 0 Ymatal: 0Cymeradwywyd CJ i eistedd ar Gyngor yr Undeb. |
| 1. Eitem i’w Thrafod - Cyflwyniad Ysgrifenedig Myfyrwyr ar gyfer QAA.
 | I’w ystyried | Gofynnodd BB a oes gan unrhyw un unrhyw gwestiynau am QAA, a gofynnodd hefyd i fyfyrwyr gynnig adborth trwy e-bost.Doedd dim cwestiynau ar hyn o bryd. |
| 1. Maniffesto Llywydd y Campws

[Gweler yr Traciwr Maniffesto](https://www.uwtsdunion.co.uk/becky) | Cymeradwyaeth | Trosglwyddodd BB ddyletswydd cadeirio i LP. Gofynnodd LP i BB fynd trwy’r cynnydd a wnaed ar ei maniffesto.Soniodd BB am ei hymgyrch ymwybyddiaeth iechyd meddwl. Gohiriwyd hyn oherwydd materion staffio.Ymgysylltu â myfyrwyr; mae BB wedi dechrau ysgrifennu ac ymgysylltu â myfyrwyr ynghylch gweithgareddau a digwyddiadau. Derbyniodd BB adborth gwych gan fyfyrwyr ar ei digwyddiadau Croeso a'r dosbarth crochenwaith a gynhaliwyd ganddi gyda hyfforddwr. Cyfeiriodd BB yn ôl at gamau blaenorol ynglŷn â phorthorion; ym maniffesto BB mae'n egluro ei bod wedi cyfarfod â’r adran llety ac wedi trefnu cyfarfodydd rheolaidd gyda nhw i greu pecyn ymwybyddiaeth fel y gall myfyrwyr fod wedi cael gafael ar amserlen ar gyfer rota’r porthorion, eu henwau, pam y byddent angen mynediad i fflatiau myfyrwyr, a.y.b. Soniodd BB am ei chyfarfodydd rheolaidd â Kelly o’r adran Gweithrediadau sy'n rheoli'r porthorion. Gofynnodd LP a oes gan unrhyw un unrhyw gwestiynau. Gofynnodd BHE am gydweithrediad posib ar gyfer ymgyrch iechyd meddwl. **CAM GWEITHREDU - BB i e-bostio BHE pan fydd ganddi ddyddiad ar gyfer ymgyrch iechyd meddwl, er mwyn sicrhau eu bod nhw’n cymryd rhan.** Gofynnodd LP am bleidlais ar y maniffesto.Canlyniad: O blaid: 4Yn erbyn: 0 Ymatal: 0Pasiodd LP ddyletswydd cadeirio’n ôl i BB a gadawodd y cyfarfod ar y pwynt hwn. Diolchodd BB i'r mynychwyr a gofynnodd iddynt gadw mewn cysylltiad i weld beth mae hi'n ei wneud. |
| 1. Diweddariad gan y Swyddogion Rhan-Amser
 | Gwybodaeth | Gofynnodd BB i bob Swyddog Rhan-amser beth hoffent ei wneud yn seiliedig ar eu maniffesto. Soniodd BHE am normaleiddio mislif a chaniatáu ar gyfer mwy o fynediad at nwyddau mislif. Mwy o hyrwyddo diogelwch a hefyd cefnogaeth i faterion iechyd meddwl. Soniodd CJ am fod eisiau i fyfyrwyr hŷn oresgyn anawsterau TG, a’u helpu gydag ysgrifennu traethodau. Mae CJ wedi dechrau ysgrifennu ei chynghorion ei hun i'w rhannu â myfyrwyr eraill. Mae AL eisiau toiledau niwtral o ran rhywedd yn y brifysgol, a bod bathodynnau rhagenw ar gael i fyfyrwyr, yn ogystal â helpu i ddarganfod mwy am unrhyw gymorth y gallai fod ei angen ar fyfyrwyr. |
| 1. I wneud rôl y Swyddog Hunaniaeth Rhywedd i gynnwys Myfyrwyr Rhyngrywiol gan Jennifer Sargisson
 | Cymeradwyaeth | BB yn symud ymlaen i gynnal pleidlais ar y syniad. Gofynnodd BB a fyddai unrhyw un yn hoffi siarad ar y syniad hwn. Dim ymateb Gofynnodd BB am unrhyw sylwadau neu help i ddeall ystyr y syniad hwn. Dechreuodd BB drafodaeth ar ystyr rhyngrywiol. Esboniodd AL bod hyn pryd mae unigolion yn cael eu geni gyda'r ddau fath o organau cenhedlu. Mae’n bosib na fydd rhai unigolion yn ymwybodol o gael eu geni'n rhyngrywiol. Cafwyd rhywfaint o sgwrs rhwng BB a BHE ar y diffiniad o ryngrywiol.Canlyniad: O blaid: 4Yn erbyn: 0 Ymatal: 0 |
| 1. I ddiweddaru rôl Swyddogion LHDT+ (safle agored a menywod) i ddangos Cwïar yn y teitl gan Jennifer Sargisson
 | Cymeradwyaeth | Gofynnodd BB am feddyliau pawb ar y syniad hwn. Dywedodd BHE ei bod yn synnu nad oedd Cwïar eisoes yn y teitl. Mae AL yn hunaniaethu fel Cwïar a soniodd y gall 'C' hefyd sefyll am 'Cwestiynu' ac y dylai fod yn y teitl. Gofynnodd CJ os ydym yn ychwanegu'r C, a fyddwn ni’n parhau i ychwanegu gweddill yr hunaniaethau wrth i amser fynd heibio? Esboniodd BB sut mae'r plws yn cynrychioli gweddill y llythrennau. Nododd AL fod y mwyafrif o elusennau a.y.b. yn arddangos eu teitl fel LHDTC+.Gofynnodd BB am bleidlais i gymeradwyo - Canlyniad: O blaid: 3Yn erbyn: 0 Ymatal: 03 pleidlais (unfrydol) |
| 1. System optio i mewn / allan ar gyfer taflenni printiedig mewn darlithoedd gan Tamara Bowie
 | Cymeradwyaeth | Gofynnodd BB a oes gan unrhyw un sylwadau ar y syniad. Dim ymateb Nid oedd LT yn bresennol ac eglurodd BB fod y Swyddog Rh-A yma'n mynd i gyrraedd yn hwyr. Ceisiodd RC ei galw i mewn, heb unrhyw ymateb. Esboniodd BB ynghylch y cworwm, a sut heb 4 pleidleisiwr na fyddai'r pleidleisiau'n cyfrif gan ein bod ni wedi colli AH yn ystod y cyfarfod.Daeth LP yn ôl i'r gadair, fodd bynnag, cyrhaeddodd LT ac yna fe wnaeth hyn ddatrys y mater pleidleisio. Ymddiheurodd LT am fod yn hwyr. Gofynnodd BB a allai LT nodi a oedd yn cymeradwyo'r pleidleisiau ar y syniadau mawr blaenorol.Gofynnodd BB a yw LT yn cymeradwyo eitem 11 ar yr agenda. Gofynnodd LT am rywfaint o eglurder ar y pwynt, a gofynnodd BB i AL ailadrodd yr hyn a ddywedodd am unigolion rhyngrywiol. Cymeradwyodd LT Eitem 11 ar yr agenda Mae BB yn egluro bod hyn bellach wedi'i gymeradwyo i fynd i Gyngor yr Undeb. Gofynnodd BB am bleidlais ar agenda eitem 12, pleidleisiodd LT i gymeradwyo. Nawr gofynnodd BB i bawb unwaith eto a ydyn nhw'n deall eitem 13 ar yr agenda. Gofynnodd LT a yw hyn yn ymwneud ag arbed papur, ac eglurodd sut mae'r rhan fwyaf o'r wybodaeth maen nhw’n ei derbyn yn ddigidol. Esboniodd BB ei fod yn ymwneud â chynaladwyedd. Gofynnodd BB am ddangos dwylo i bleidleisio.Canlyniad: O blaid: 4Yn erbyn: 0 Ymatal: 04 pleidlais, yn unfrydol ac wedi'i gymeradwyo ar gyfer Cyngor yr Undeb. |
| 1. Diweddaru'r polisi beichiogrwydd i fod yn fwy cynhwysol i ddynion traws a myfyrwyr nad ydynt yn ddeuaidd - gan Jennifer Sargisson
 | Cymeradwyaeth | Gofynnodd BB a fyddai unrhyw un yn hoffi siarad ar y syniad hwn, a gofynnodd am well eglurhad. Gofynnodd BB am ddangos dwylo i bleidleisio.Canlyniad: O blaid: 4Yn erbyn: 0 Ymatal: 04 pleidlais, yn unfrydol ac wedi'i gymeradwyo ar gyfer Cyngor yr Undeb. |
| 1. Cymorth â meddalwedd - gan Isabella Poh
 | Cymeradwyaeth | Esboniodd BB beth yw hyn. Gofynnodd LT i BB ailadrodd yr esboniad. Gofynnodd BB am ddangos dwylo i bleidleisio.Canlyniad: O blaid: 4Yn erbyn: 0 Ymatal: 0 Cymeradwywyd ar gyfer Cyngor yr Undeb. |
| 1. Llinell-amser Maniffesto’r Llywydd - gan Ddienw
 | Cymeradwyaeth | Dywedodd BB fod yr eitem hon wedi'i hôl-ddyddio o lywyddiaeth flaenorol. Esboniodd BB fod ganddyn nhw draciwr maniffesto ar y wefan erbyn hyn.Gofynnodd BB am ddangos dwylo i bleidleisio.Canlyniad: O blaid: 4Yn erbyn: 0 Ymatal: 0Cymeradwywyd ar gyfer Cyngor yr Undeb.  |
| 1. Cyflwyno Rôl Swyddog Rhan-Amser \*NEWYDD\* - gan Ddienw
 | Cymeradwyaeth | Gofynnodd BB i TJ roi esboniad ynghylch y syniad hwn. Esboniodd TJ yn fanylach ystyr y syniad hwn a sut y byddai'n effeithio ar fyfyrwyr. Esboniodd TJ efallai na fydd hyn yn cael ei gymeradwyo tan 2022 a bod y tîm Swyddogion wedi newid oherwydd y broses o gyflwyno Swyddogion Rh-A newydd.Gofynnodd BB a oes gan un unrhyw gwestiynau. Dim ymateb Gofynnodd BB am bleidlaisCanlyniad:O blaid: 3Yn erbyn: 0Ymatal: 1Esboniodd BB fod hyn wedi'i gymeradwyo trwy bleidlais fwyafrif. |
| 1. Trefnu gan Undebau - gan Ddienw
 | Cymeradwyaeth | Gofynnodd BB i TJ roi esboniad ynghylch y syniad hwn. Cysylltodd y myfyriwr â TJ fel aelod o staff i drafod y mater ar y pryd. Esboniodd TJ fod y syniad wedi'i gyflwyno gan fyfyriwr yn Chwefror fel ymateb i ddigwyddiadau dros gyfnod y Nadolig.Gofynnodd BB am bleidlaisCanlyniad: O blaid: 0Yn erbyn: 4 Ymatal: 0Ni chymeradwywyd y syniad ar gyfer Cyngor yr Undeb. |
| 1. Yr angen am ostyngiad yn y system drafnidiaeth ar gyfer pob myfyriwr

gan Ddienw | Cymeradwyaeth | Trafododd BB a'r cyngor sut roeddent yn ansicr o ystyr syniad y myfyriwr; p'un a oedd yn cyfeirio at ostyngiad yng nghost trafnidiaeth neu broblem gyda lleihau trafnidiaeth ei hun.Gofynnodd BB am bleidlaisCanlyniad: O blaid: 0Yn erbyn: 3Ymatal: 1Pleidlais gan y mwyafrif i beidio â chymeradwyo’r syniad ar gyfer Cyngor yr Undeb.Gofynnodd CJ beth sy'n digwydd i'r pleidleisiau y gwnaethon nhw ymatal arnyn nhw. Yn teimlo nad oedd rhai o syniadau'r myfyrwyr wedi'u hegluro'n ddigon da.Esboniodd TJ pe bai pob campws yn pleidleisio yn erbyn syniad, y byddai'r myfyriwr yn cael ei hysbysu ac y byddai esboniad yn cael ei roi ynghylch yr hyn nad oedd yn eglur. |
| 1. Unrhyw Fusnes Arall
 | I’w Ystyried | Gofynnodd BB am unrhyw fusnes arall. **Anawsterau parcio:**Soniodd LP nad oedd myfyrwyr yn gwybod ble i barcio ar y campws. Doedd dim arwyddion clir nag e-bost gan yr adran Barcio gyda map i ddangos ble gall myfyrwyr barcio. Mae ychydig o fyfyrwyr wedi sôn eu bod yn credu y dylent allu parcio yn unrhyw le ar y campws. Esboniodd BB ei bod wedi siarad â Phrofost y campws ynglŷn ag arwyddion, a bod ganddi gyfarfod yr wythnos hon gyda nhw lle bydd yn codi’r mater eto. Soniodd BB hefyd am godi’r mater gyda’r Is-Ganghellor.**GWEITHREDU - BB i siarad â'r Profost a'r Is-ganghellor am hyn.** Gofynnodd CJ a yw myfyrwyr yn cael dirwy os ydyn nhw wedi parcio yn y lle anghywir.Dywedodd LP ei bod wedi cael ar ddeall bod yn rhaid i fyfyrwyr fod â thrwydded, ac y byddent yn cael rhybudd ar y dechrau pe na fyddent wedi cofrestru, ac yna dirwy. Eto i gyd, mae rhai myfyrwyr wedi cael gwybod nad oes angen trwydded arnyn nhw. Mae rhywfaint o ddryswch ynghylch sefyllfa parcio a thrwyddedau.Dywedodd BB wrth fyfyrwyr i ddod i gysylltiad os oes unrhyw faterion eraill angen sylw. **Seddau ar Gyngor yr Undeb:**Gofynnodd BB i LT a hoffai eistedd ar Gyngor yr Undeb. Roedd LP yn ansicr gan ei bod yn eithaf prysur. Gofynnodd LT ynghylch amseru oherwydd ymrwymiadau teuluol. Soniodd EM am ddyddiadau ac amseroedd Cynghorau’r Undeb eleni. Gofynnodd LT a fyddai'r ffaith y byddai'n hwyr yn cyrraedd yn effeithio ar ei haelodaeth o Gyngor yr Undeb. Esboniodd EM sut y gall aelodau drafod newid amseroedd cynghorau.Dywedodd LT yr hoffai gynnig ei hun. Gofynnodd BB am bleidlais i gymeradwyo LT yn mynychu Cyngor yr Undeb. Canlyniad: O blaid: 3Yn erbyn: 0 Ymatal: 0Cymeradwywyd LT i eistedd ar Gyngor yr Undeb. |
| 1. Sylwadau i gloi

Dyddiad y Cyngor Nesaf:07/02/2022 | Gwybodaeth | Diolchodd BB i bawb am ddod, a nododd ddyddiad y cyngor campws nesaf.  |